Seletuskiri 2021 konsolideeritud majandusaasta aruandele

Vinni valla konsolideeritud aastaaruanne 2021.a.

Koostatud on Vinni valla 2021. aasta konsolideeritud aruanne, mis sisaldab kahe tütarettevõtte ja Vinni valla ametiasutuse, ametiasutuse hallatavate asutuste, volikogu ja vallavalitsuse tegevusaruannet ja majandustehingute andmeid.

2021 aruandeaasta tegevustes lähtuti Vinni valla arengukavast aastateks 2020-2030 ja 2021. aasta eelarvest.

Aruande osadeks on tegevusaruanne ja raamatupidamise aastaaruanne koos lisadega. Tegevusaruandes on toodud välja seletavas vormis valla ja tütarettevõtete 2021 aasta olulisemad tegevused, plaanid ja muud näitajad. Tegevusaruannete koostajateks olid iga valdkonna spetsialistid ja tütarettevõtted. Aastaaruande bilanss, tulemiaruanne, rahavoogude aruanne ja netovara muutuste aruanne sisaldab konsolideeritud andmeid. Konsolideerimise lisa 2 näitab omavahelisi tehinguid tütarettevõtetega, mis on aruande jaoks elimineeritud.

2021 aasta on sõlmitud Roela Soojuse´ga leping, mille eesmärgiks on teenuste osutamise kaudu tagada Vinni vallale kuuluvate katlamajade ja soojussõlmede sihtotstarbelise haldamise.

2021 aastal osteti teenust 97 tuhande euro eest.

AS Vinni Spordikompleksi poolt vallale müüdav teenuste maht jäi 2 tuhande juurde.

Vinni valla 2021 aasta konsolideeritud aruande tähtsamad finantsnäitajad:

1. Bilanss kirjeldab 2021 aasta lõpu seisuga valla varade (22,9 miljonit eurot), kohustuste (5,9 miljonit eurot) ja netovarade (16,9 miljonit eurot) seisu võrreldes eelmise aastaga.
2. Tulemiaruande näitajatest on välja toodud tekkepõhised laekumised (14,1 miljonit eurot), tekkepõhised kulud (12,6 miljonit eurot) ja aastaaruande tulem (1,9 miljonit eurot).
3. Rahavoogude aruanne kirjeldab 2021 aasta jooksul raha liikumist, mille lõpptulemuseks on raha muutuse jääk aasta alguses ja aasta lõpuks. Rahavoogude aruandes on näha et põhitegevuse rahavood on positiivse tulemina, investeeringud negatiivse tulemina, mis näitab kui palju on omavalitsus investeerinud põhivaradesse.
4. Laenu 2021 aastal võeti juurde summas 1,85 miljonit eurot. Tagasi maksti laenu 678 tuhat eurot.
5. Likviidsus ehk lühiajaline maksevõime on 1,51 mis viitab sellele et finantsseisund on hea, ja ei tohiks esineda probleemi lühiajaliste kohustuste täitmisega.
6. Rahandusministeeriumi poolt kehtestatud netovõlakoormuse ülemmäär Vinni vallale on aastal 2021 erandina 80%, aasta lõpu seisuga oli meil seda kasutatud 27%.
7. Summas 84 eurot võeti arvele munitsipaliseeritud maid.

Aastaaruande üks lisadest on eelarve täitmise aruanne, mis 2021 aastal on tekkepõhised, mille andmed on võrreldavad majandusaasta aruandega.

Vinni valla eelarvesse laekus aastaga põhitegevuse tulusid 11,89 miljonit eurot ehk 103% aastaksplaanitust. Põhitegevuse kulusid tehti 10,75 miljonit eurot ehk 94% kavandatust. 2021 aasta valla eelarve põhitegevuse tulem oli 1,15 miljonit eurot.

Üksikisiku tulumaksu laekus 104%, summas 5,4 miljonit eurot. Toetusi laekus 4,56 miljonit eurot.

2021. aastal laekus varade müügist 37 tuhat eurot. Põhivara soetati/parendati 2,68 miljoni euro eest, millest suurimad kulud olid Ulvi kodu rekonstrueerimine 813 tuhat eurot, tänavavalgustuse rekonstrueerimine 740 tuhat eurot ning Rajakülatee ehitus 204 tuhat eurot. Põhivara sihtfinantseerimiseks saadi 1,66 miljonit eurot. Põhivara soetamiseks anti toetust 162 tuhat eurot. Osalusi teistes ettevõtetes soetati 698 tuhande euro eest.

Finantseerimistegevus näitab laenude võtmist ja tagasi maksmist.

Likviidsed varad vähenesid aasta algusega võrreldes 18 tuhande euro võrra ning aasta lõpu seisuga oli likviidsete varade jääk 1,95 miljonit eurot.

Reservfond seisuga 01.01.2021 aasta oli 26 tuhat eurot.

Reservfondist on kasutati 2021 aasta jooksul Pajusti Linnu 11 KÜ sadeveteärajuhtimise tööde teostamiseks 14 tuhat eurot. Tudu rahvamaja avariilise veetrassi vahetus ja Tudu kooli küttesüsteemi parendus 13 tuhat eurot. Adven´i leppetrahv tasumiseks 14 tuhat eurot.

Aasta lõpuks reservfondi jääk on 13 tuhat eurot.

Aruandega kogumahus, mis on 52 leheküljel, on võimalik tutvuda Vinni valla kodulehel.

Julia Šimuk

pearaamatupidaja